钦定古今图书集成/历象汇编/岁功典/第080卷 > 《广东志书》 > 念奴娇〈冬日赏梅闻岑守得祠〉 管鉴
## 钦定古今图书集成/历象汇编/岁功典/第080卷 > 《广东志书》 > 念奴娇〈冬日赏梅闻岑守得祠〉 管鉴

寒梢冰破，问何人远寄，江南春色。似是天怜为客久，
报我春归消息。茅舍疏篱，故园开处，两岁关山隔。天
涯重见，向人风味如昔。　谁念月底风前，当时青鬓，
渐与花颜白。不恨一番花落，早恨把年华虚掷。嚼蕊
含香，攀条觅句，𢬵醉禁愁得。酒醒还是，梦魂数遍归
驿。